Михаил Лермонтов
Земя и небе

Превод от руски: Мария Шандуркова, 2014

chitanka.info

Що повече любим земя от небе?

Небесното щастие — дим;

а земно — сто пъти по-кратко да е,

добре го познаваме ний.

В надежди отминали, мъки, тъги,

желания тайни крепим,

заблудите земни тревожат ни с дни,

а кратка печал ни теши.

Душата тревожна е в днешния ден

за бъдеще, тънещо в мрак;

желаем да вкусим блаженство в небе,

но жалим за земния свят.

По-приятно — това, що е в нашата власт

ала търсим ний други неща,

но в часа на раздяла е ясно за нас,

че сродено е с нашта душа.

1830 или 1831

Превод: май 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.